Alexandru Monciu-Sudinski

Alexandru Monciu-Sudinski (noen ganger skrevet Monciu-Sudinschi, født 13. juli 1944 i Turnu Măgurele, Romania) er en rumensk-født forfatter, filosof, journalist, oversetter, manusforfatter og menneskerettsforkjemper bosatt i Sverige.

Etter at han ble ferdig med gymnasiet, forsøkte han å komme inn på skuespiller- og regihøyskolen i București, men fikk avslag. Deretter arbeidet han et år som internatansatt, før han begynte på slaviske språkstudier ved Universitetet i București. Han fullførte dem ikke, ble igjen internatansatt, før han begynte på filosofistudier ved Universitetet i București, som han fullførte i 1972 (avsluttende statseksamen i 1974).

Hans første bok, Rabarbor, ble trukket tilbake fra bokhandlere og distruert fordi den var «den mest groteske prosaen som er blitt skrevet om arbeidere i den rumenske litteraturen.»

Han giftet seg i 1971 med  Cornelia Bucur, men de skilte seg etter noen år. I 1977 giftet han seg med kunstneren Dina Niculescu. Den 15. mai 1978 begynte han en sultestreik for å gjøre verden oppmerksom på behandlingen hans tidligere studiekamerat Cezar Mititelu fikk av rumenske myndigheter. I juli 1978 fikk han tillatelse å reise på besøk til en tidligere studievenninne til Sverige, der han hoppet av. Etterpå ble han gjenforent med kona i Sverige. Der fikk de fem barn. Han kom i de rumenske myndigheters søkelys igjen i forbindelse med Nicolae Ceaușescus offisielle besøk til Sverige i 1980, ettersom de fryktet at han kunne komme til å organisere noen slags protest mot Romanias forbrytelser mot menneskerettighetene.

I 1992 trakk han seg tilbake fra alt sosialliv.

Bøker 
 Rebarbor, 1971 ISBN 973-97678-8-5
 Caractere, 1973, (intervjuer, fikk æresdiplom av Unge Kommunistforbundets sentralkomité)
 Biografii comune, (intervjuer), 1974
 Ignatius Bryanchaninov, Cuvînt despre moarte, oversatt av Alexandru Monciu-Sudinski, Editura Pelerinul Român, Oradea, 1993; republisert av Editura Ileana, 1997

Manus 
 Dan Năzdrăvan, regissert av Ion Truică

Litteratur 
 Aurel Sasu, Dicționarul biografic al literaturii române (M-Z), vol. II, Editura Paralela 45, Pitești, 2006, side 138-139
 Marian Popa, Dicţionar de literatură română contemporană, ediţia a doua, Bucureşti, Albatros, 1977
 Mircea Iorgulescu, Scriitori tineri contemporani, Bucureşti, Eminescu, 1978
 Virgil Ierunca, Un nou scriitor contestatar: Alexandru Monciu-Sudinski, i Limite, nr. 28-29/desember 1979
 Laurențiu Ulici, România literară, nr. 3, 1974
 Alexandru Ivasiuc, România literară, nr. 24, 1974
 Monica Lovinescu, Unde scurte, IV, 1994
 Virgil Ierunca, Semnul mirării, Bucureşti, Ed. Humanitas, 1995
 Ion Manolescu, Observator cultural, nr. 182, 2003
 Alexandru George, Luceafărul, nr. 31, 2003

Referanser

Eksterne lenker 
Open Library: Alexandru Monciu-Sudinski

Personer fra Teleorman
Rumenere
Rumenske forfattere
Rumenske oversettere
Filosofer
Fødsler i 1944